stanford-oval/wikipedia huggingface dataset:
สนามมวยเวทีลุมพินี

| --- | --- |
สนามแห่งใหม่ในปี 2557
th
ที่ตั้ง: ถนนพระราม 4 แขวงลุมพินี เขตปทุมวัน กรุงเทพมหานคร (8 ธันวาคม พ.ศ. 2499 – 8 กุมภาพันธ์ พ.ศ. 2557)  ศูนย์พัฒนากีฬากองทัพบก ถนนรามอินทรา (11 กุมภาพันธ์ พ.ศ. 2557 – ปัจจุบัน)  แขวงอนุสาวรีย์ เขตบางเขน กรุงเทพมหานคร
พิกัด: 13°52′1.36″N 100°36′31.88″E﻿ / ﻿13.8670444°N 100.6088556°E﻿ / 13.8670444; 100.6088556
เจ้าของ: กองการกีฬา กรมสวัสดิการทหารบก กองทัพบกไทย   สุชาติ แดงประไพ (นายสนามมวย)
ผู้ดำเนินการ: กองการกีฬา กรมสวัสดิการทหารบก กองทัพบกไทย
ความจุ: 5,000
ขนาดสนาม: 3007.5 m2
การก่อสร้าง
ก่อสร้าง: 2499
เปิดใช้สนาม: 8 ธันวาคม พ.ศ. 2499 (สนามมวยลุมพินี พระราม 4)  11 กุมภาพันธ์ พ.ศ. 2557 (สนามมวยลุมพินี รามอินทรา)
ปิด: 8 กุมภาพันธ์ พ.ศ. 2557 (สนามมวยลุมพินี พระราม 4)
การใช้งาน
ทรงชัย โปรโมชัน   ชิงถ้วยพระราชทานประจำปี
เว็บไซต์
muaythaitickets.com/lumpinee-stadium-events/
สนามมวยเวทีลุมพินี (อังกฤษ: Lumpinee Boxing Stadium) เป็นสนามมวยมาตรฐานของประเทศไทย เทียบเท่ากับสนามมวยราชดำเนิน เดิมนั้นตั้งอยู่ ณ ถนนพระรามที่ 4 แขวงลุมพินี เขตปทุมวัน กรุงเทพมหานคร ติดกับโรงเรียนเตรียมทหารเดิมและอดีตสวนลุมไนท์บาซาร์ ปัจจุบันตั้งอยู่ในพื้นที่ของศูนย์พัฒนากีฬากองทัพบก ถนนรามอินทรา แขวงอนุสาวรีย์ เขตบางเขน กรุงเทพมหานคร
สนามมวยเวทีลุมพินีเป็นแหล่งซูเปอร์สเปรดเดอร์ของโรคติดเชื้อไวรัสโคโรนา 2019 (COVID-19) ในประเทศไทย จากการแข่งขันศึกลุมพินีแชมเปียนเกียรติเพชรเมื่อวันที่ 6 มีนาคม พ.ศ. 2563
ประวัติ

ก่อตั้งขึ้นในปี พ.ศ. 2499 โดย พลตรี ประภาส จารุเสถียร ขณะดำรงตำแหน่งผู้บัญชาการกองพลที่ 1 รักษาพระองค์ โดยมีการชกมวยนัดแรกเมื่อวันที่ 15 มีนาคม และมีพิธีเปิดอย่างเป็นทางการในวันที่ 8 ธันวาคม ปีเดียวกัน ปัจจุบันอยู่ในความดูแลของกองการกีฬา กรมสวัสดิการทหารบก กองทัพบก
สนามมวยเวทีลุมพินี นับได้ว่าเป็นสนามมวยที่มีประวัติยาวนานเช่นเดียวกับสนามมวยราชดำเนิน มีการจัดการชกมวยทั้งมวยไทยและมวยสากล ผ่านการนัดสำคัญ ๆ มาเป็นจำนวนมาก เช่น การชิงแชมป์โลกครั้งแรกของโผน กิ่งเพชร กับปาสคาล เปเรซ เมื่อคืนวันเสาร์ที่ 16 เมษายน พ.ศ. 2503 เป็นต้น มีการชิงแชมป์ของเวทีทั้งในแบบมวยไทยและมวยสากล ซึ่งผู้ที่ได้แชมป์ของเวทีนี้ก็เสมือนได้แชมป์ของประเทศไทย และมีการเดิมพันแชมป์กับแชมป์ในรุ่นเดียวกันของสนามมวยราชดำเนินอยู่เสมอ
สนามมวยเวทีลุมพินี สามารถจัดเก็บค่าผ่านประตูได้มากถึง 3,000,000 บาท ผู้ชมกว่า 10,000 คน เป็นครั้งแรกเมื่อวันที่ 25 กรกฎาคม พ.ศ. 2532 จากการชกกันของพงษ์ศิริ พ.ร่วมฤดี กับไพโรจน์น้อย ส.สยามชัย นับเป็นคู่ที่ 6 ของการชกในวันนั้น จากการจัดของทรงชัย รัตนสุบรรณ
สนามมวยเวทีลุมพินี สมัยอยู่ที่ ถนนพระราม 4 จัดให้มีมวยชกทุกวันอังคาร, ศุกร์ เวลา 18.00 - 22.00 น. และวันเสาร์ เวลา 16.00 - 24.30 น. เว้นวันสำคัญทางศาสนา
ปัจจุบัน สนามมวยเวทีลุมพินี อยู่ที่ ถนนรามอินทรา กม.2 จัดให้มีมวยชกทุกวันอังคาร, ศุกร์ เวลา 18.00 - 23.00 น. และวันเสาร์ เวลา 16.00 - 22.00 น. เว้นวันสำคัญทางศาสนา
วัตถุประสงค์

สนามมวยเวทีลุมพินี เป็นกิจการของกองทัพบก เพื่อเป็นสวัสดิการของข้าราชการกองทัพบก และสนับสนุนหน่วยต่าง ๆ ในกองทัพบก
ผดุงและส่งเสริมศิลปะมวยไทยให้เป็นเอกลักษณ์ของคนไทย
สร้างอาชีพให้แก่นักมวยไทยและสากล ให้เป็นอาชีพที่มั่นคงประเภทหนึ่ง
สร้างนักมวยสากลแชมป์โลก เพื่อส่งเสริมเกียรติภูมิของชาติไทย
ร่วมมือกับสถาบันอื่น ๆ ที่มีวัตถุประสงค์อย่างเดียวกัน
นายสนามมวย

พ.ท.เอิบ แสงฤทธิ์ ธ.ค. 2499 - มิ.ย. 2504
พ.ท.เทพ กรานเลิศ ก.ค. 2504 - ต.ค. 2504
พลจัตวา ขุนชิดผะดุงพล ต.ค. 2504 - ก.ค. 2511
พล.ต.ประเสริฐ ธรรมศิริ ก.ค. 2511 - ต.ค. 2515
พ.อ.ทองเติม พบสุข ต.ค. 2515 - ก.ค. 2518
พ.อ.ชาย ดิษยเดช ก.ค. 2518 - พ.ย. 2522
พล.ต.อัสนี สมุทรเสน ธ.ค. 2522 - พ.ค. 2525
พล.ต.สวัสดิ์ ศิริผล มิ.ย. 2525 - ก.ย. 2528
พล.ต.ทวีวิทย์ นิยมเสน ต.ค. 2528 - ก.ย. 2531
พล.ต.ชลอ คงสุวรรณ ต.ค. 2531 - ก.ย. 2534
พล.ต.วรพงศ์ สังวรราชทรัพย์ ต.ค. 2534 - ธ.ค. 2537
พล.ท.วัฒน์ เกิดสว่าง ธ.ค. 2537 - ก.ย. 2541
พล.ต.วันชัย นิลเขียว ต.ค. 2541 - ก.ย. 2544
พล.ต.อนันต์ศักดิ์ ลักษณลม้าย ก.ย. 2544 - 21 มี.ค. 2547
พล.ต.ไพโรจน์ รัฐประเสริฐ 1 เม.ย. 2547 - 31 มี.ค. 2548
พล.ต.กิตติทัศน์ บำเหน็จพันธุ์ 1 เม.ย. 2548 - ก.ย. 2550
พล.ต.ธีระ ไกรพานนท์ ต.ค. 2550 - ก.ย. 2551
พล.ต.เฉลิมเกียรติ โพธิ์ทองนาค 2 ต.ค. 2551 - 2553
พล.ต.สุรไกร จัตุมาศ พ.ศ. 2553 - 2557
พล.ท.บุญสันติ แสนสวัสดิ์ พ.ศ. 2557 - 2558
พล.อ.ระพีศักดิ์ ธนะพัฒน์ พ.ศ. 2558
พล.ต.เกษม เบญจนิรัติศัย พ.ศ. 2558 - 2560
พล.ต.ศุภณัฐ แก้วหิรัญ พ.ศ. 2560 - 2561
พล.ต.ชวเมธ จุ้ยเจริญ พ.ศ. 2561 - 2562
พล.ต.เดชอุดม นิชรัตน์ พ.ศ. 2562
พล.ต.ราชิต อรุณรังษี พ.ศ. 2562 - 2563 (ถูกปลดออกจากราชการ เนื่องจากกรณีการจัดแข่งขันศึกลุมพินีแชมเปียนเกียรติเพชร เมื่อวันที่ 6 มีนาคม พ.ศ. 2563 นำไปสู่การระบาดของโรคติดเชื้อโคโรนาไวรัส 2019 (COVID-19) ทำให้มีผู้ติดเชื้อจำนวนมาก)
พล.ท.สุชาติ แดงประไพ พ.ศ. 2563 - ปัจจุบัน
เหตุการณ์สำคัญ > เหตุระเบิดในสนามมวยเวทีลุมพินี พ.ศ. 2525

ในคืนวันที่ 2 เมษายน พ.ศ. 2525 ระหว่างการจัดมวย "ศึกดังทะลุฟ้ามหากุศล" มีผู้ปาระเบิด 2 ลูก ใส่บริเวณใกล้เวที ทำให้มีผู้เสียชีวิต 6 คน และบาดเจ็บ 66 คน แคล้ว ธนิกุล กล่าวว่าเหตุนี้เป็นความพยายามลอบสังหารเขา
เหตุการณ์สำคัญ > การย้ายสนามมวยเวทีลุมพินี

ในปี พ.ศ. 2557 สัญญาเช่าระหว่างสนามมวยเวทีลุมพินี กับสำนักงานทรัพย์สินส่วนพระมหากษัตริย์ ซึ่งเป็นเจ้าของที่ดิน กำลังจะหมดสิ้นลง ทำให้ทางคณะกรรมการบริหารสนามมวยเวทีลุมพินี จำเป็นต้องย้ายเวทีไปยังสถานที่แห่งใหม่ คือ บริเวณศูนย์พัฒนากีฬากองทัพบก ถนนรามอินทรา ใกล้กับสนามกอล์ฟกองทัพบก โดยเมื่อวันที่ 21 สิงหาคม พ.ศ. 2555 พล.อ.ประยุทธ์ จันทร์โอชา ผู้บัญชาการทหารบกในขณะนั้น พร้อมคณะ ได้ประกอบพิธีวางศิลาฤกษ์สนามมวยเวทีลุมพินีแห่งใหม่ โดยการแข่งขันมวยในสนามมวยเวทีลุมพินีเดิม (ถนนพระรามที่ 4) จัดขึ้นเป็นนัดสุดท้ายเมื่อวันที่ 7 กุมภาพันธ์ พ.ศ. 2557 (แต่สนามมวยฯ ได้ทำการจัดการแข่งขันมวยเป็นวันสุดท้ายอย่างแท้จริงในวันถัดไป คือเมื่อวันที่ 8 กุมภาพันธ์) โดยมีรายการศึกมวยไทยลุมพินี ทีจีเอ็น ในเวลา 16:00 น., รายการศึกมวยดีลุมพืนีทีสปอร์ต ในเวลา 21:00 น. (ซึ่งถือเป็นนัดสุดท้ายของรายการนี้ก่อนยุติการถ่ายทอดสดไป) และ ศึกมวยไทยลุมพินีเกริกไกร ในเวลา 23:25 น. เป็นรายการสุดท้าย) จากนั้นจึงเริ่มจัดการแข่งขันมวยที่สนามมวยเวทีลุมพินีใหม่บริเวณถนนรามอินทรา เมื่อวันที่ 11 กุมภาพันธ์ พ.ศ. 2557 และมีพิธีเปิดอย่างเป็นทางการเมื่อวันที่ 28 กุมภาพันธ์ พ.ศ. 2557 ส่วนพื้นที่ที่ตั้งของสนามมวยเวทีลุมพินีเดิมนั้น สำนักงานทรัพย์สินส่วนพระมหากษัตริย์ได้ผนวกเป็นส่วนหนึ่งของพื้นที่ประมูลที่ดินเช่าพัฒนาโครงการร่วมกับพื้นที่สวนลุมไนท์บาซาร์เดิม โดยปัจจุบันเป็นที่ตั้งของศูนย์การค้าพาเหรด ภายในโครงการ วัน แบงค็อก
เหตุการณ์สำคัญ > สนามมวยเวทีลุมพินีกับการระบาดของโรคโควิด-19

จากสถานการณ์การระบาดทั่วของโรคติดเชื้อไวรัสโคโรนา 2019 (โควิด-19) ที่เริ่มลามมาถึงประเทศไทยตั้งแต่ต้นปี พ.ศ. 2563 คณะรัฐมนตรีจึงมีมติในการประชุมเมื่อวันที่ 3 มีนาคม ให้ส่วนราชการและหน่วยงานของรัฐขอความร่วมมือจากเอกชน ให้หลีกเลี่ยงหรือเลื่อนการจัดกิจกรรมที่มีการรวมตัวของประชาชนเป็นจำนวนมาก และอาจมีความเสี่ยงต่อการแพร่ระบาดของโรคโดยไม่จำเป็น ซึ่งรวมถึงสนามกีฬาทุกชนิดด้วย ซึ่งการกีฬาแห่งประเทศไทยได้นำมติดังกล่าวมาทำหนังสือแจ้งขอความร่วมมือถึงนายสนามมวยเวทีลุมพินีไปเมื่อวันที่ 4 มีนาคมที่ผ่านมา แต่ปรากฏว่าสนามมวยเวทีลุมพินีกลับไม่ให้ความร่วมมือ และจัดการแข่งขันศึกลุมพินีแชมเปียนเกียรติเพชร โดยเปิดให้ผู้ชมเข้าชมในสนามมวยตามปกติเมื่อวันที่ 6 มีนาคม ซึ่งทำให้หลังจากนั้น ในวันที่ 13 มีนาคม แม้ทธิว พอล ดีน ออกมาประกาศว่าตัวเองป่วยเป็นโรคโควิด-19 จากนั้นยอดผู้ติดเชื้อรายใหม่ก็เพิ่มสูงขึ้นอย่างมากจากการไปตรวจหาเชื้อของเซียนมวยและผู้ชมที่เข้าไปรับชมในวันนั้น จนทำให้สนามมวยเวทีลุมพินีกลายเป็นแหล่งซูเปอร์สเปรดเดอร์ในประเทศไทย ในวันที่ 27 มีนาคม พล.อ.อภิรัชต์ คงสมพงษ์ ผู้บัญชาการทหารบกในขณะนั้น จึงสั่งย้าย พล.ต.ราชิต อรุณรังษี เจ้ากรมสวัสดิการทหารบก และเป็นนายสนามมวยเวทีลุมพินีในขณะนั้นเข้ามาช่วยราชการภายในกองบัญชาการกองทัพบก และแต่งตั้งคณะกรรมการสอบสวนขึ้นมาสอบสวน โดยมี พล.ท.อยุทธ์ ศรีวิเศษ เจ้ากรมกำลังพลทหารบก เป็นประธานกรรมการ จนกระทั่งในวันที่ 4 มิถุนายน พล.ต.บุรินทร์ ทองประไพ ผู้อำนวยการสำนักงานพระธรรมนูญทหารบก ในฐานะหนึ่งในกรรมการสอบสวนได้เปิดเผยผลการสอบสวนออกมาว่าสนามมวยเวทีลุมพินีมีความบกพร่องในการควบคุมโรคโควิด-19 จริง พล.อ.อภิรัชต์ จึงสั่งปลดคณะกรรมการสนามมวยเวทีลุมพินีทั้งหมด รวมถึงเตรียมที่จะพิจารณาโทษ พล.ต.ราชิต ต่อไป
ระเบียงภาพ

ระฆังยกของสนามมวยเวทีลุมพินี
เข็มขัดแชมป์มวยไทยเวทีลุมพินี
ดูเพิ่ม

มวยไทย
สนามมวยราชดำเนิน
แหล่งข้อมูลอื่น

สถานีย่อยประเทศไทย
สนามมวยเวทีลุมพินี ที่เฟซบุ๊ก
สนามมวยเวทีลุมพินี เก็บถาวร 2018-08-22 ที่ เวย์แบ็กแมชชีน
แผนที่และภาพถ่ายทางอากาศของ สนามมวยเวทีลุมพินี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°52′02″N 100°36′32″E﻿ / ﻿13.867143°N 100.608816°E﻿ / 13.867143; 100.608816
สนามมวยเวทีลุมพินีเดิม (ถนนพระราม 4)
เครื่องสถานะจำกัด

เครื่องสถานะจำกัด หรือ ไฟไนต์สเตตแมชชีน (อังกฤษ: finite state machine) คือวงจรเชิงลำดับซึ่งออกแบบเป็นสถานะการทำงาน (state) ของวงจรออกเป็นหลายๆ สถานะ แต่ละสถานะมีลอจิกการทำงานที่ต่างกัน เพื่อกำเนิดค่าเอาต์พุตและค่าสถานะถัดไป มีสัญญาณสถานะที่กำหนดว่าสถานะปัจจุบันเป็นสถานะไหน สัญญาณของสถานะจะถูกเก็บไว้ในเรจิสเตอร์ ดังนั้นสถานะจะสามารถเปลี่ยนแปลงได้ที่ขอบขาของ clock เท่านั้น
ประเภทของเอาต์พุตของเครื่องสถานะจำกัด

เอาต์พุตของเครื่องสถานะจำกัดมี 2 ประเภท คือ
เครื่องจักรแบบมัวร์ เอาต์พุตนั้นจะเป็นฟังก์ชันของสถานะเพียงอย่างเดียว กล่าวคือ เอาต์พุตเปลี่ยนแปลงตามจังหวะของ clock เท่านั้น คือ แต่ละสถานะมีค่าของเอาต์พุตที่กำหนดแน่นอน เอาต์พุตจะเปลี่ยนก็ต่อเมื่อสถานะเปลี่ยน
เครื่องจักรแบบเมลลี่ เอาต์พุตนั้นจะเป็นฟังก์ชันของสถานะและอินพุตของเครื่องสถานะ กล่าวคือ เอาต์พุตไม่จำเป็นต้องเปลี่ยนแปลงตามจังหวะของ clock  โดยเมื่ออินพุตเปลี่ยน เอาต์พุตจะเปลี่ยนทันที
โครงสร้างของเครื่องสถานะจำกัด

โครงสร้างของเครื่องสถานะจำกัดโดยทั่วไปประกอบด้วย 3 ส่วนหลัก คือ
หน่วยความจำสถานะ (state memory) : เป็นฟลิปฟล็อป สำหรับจดจำสถานะการทำงานของวงจรโดยฟลิปฟล็อป n ตัว ใช้เป็นตัวแปรสถานะได้ n ตัว ใช้เก็บสถานะที่แตกต่างกันได้ 2n สถานะ
วงจรตรรกะกำหนดสถานะถัดไป (next state logic circuit) : เป็นวงจรเชิงหมู่สร้างสัญญาณกระตุ้น (excitation) ป้อนเข้าหน่วยความจำสถานะ เพื่อใช้กำหนดค่าของสถานะถัดไปโดย รับสัญญาณอินพุต จากตัวแปรอินพุตของ เครื่องจักรนี้ และจากสถานะปัจจุบันที่ป้อนกลับมาจากเอาต์พุตของฟลิปฟล็อปที่ใช้เป็นหน่วยความจำสถานะ
วงจรตรรกะเอาต์พุต (output logic circuit) : เป็นวงจรเชิงหมู่สำหรับสร้างสัญญาณเอาต์พุตของเครื่องสถานะจำกัดโดยอาจเป็นฟังก์ชันของสถานะ (แบบมัวร์) หรือ เป็นทั้งฟังก์ชันของสถานะและอินพุตของเครื่องสถานะจำกัด (แบบเมลลี่)
ไฟเย็น (วงดนตรี)

| ไฟเย็น |
| --- | --- |
ที่เกิด: กรุงเทพ ประเทศไทย
แนวเพลง: ป็อป, ร็อก, ลูกทุ่ง, เพื่อชีวิต
ช่วงปี: 2554 - ปัจจุบัน
ค่ายเพลง: ไฟเย็น เรคคอร์ดส

สมาชิก: ไตรรงค์ สินสืบผล นิธิวัต วรรณศิริ ปริญญา ชีวินกุลปฐม รมย์ชลี สมบูรณ์รัตนกูล
อดีตสมาชิก: ชฤต โยนกนาคพันธุ์
ไฟเย็น เป็นวงดนตรีเพื่อชีวิตสัญชาติไทย ซึ่งมีเนื้อหาพาดพิงการเมืองไทยและในยุคหลังรัฐประหารในประเทศไทย พ.ศ. 2549 และเนื้อหาเสียดสีสถาบันพระมหากษัตริย์
สมาชิก

สมาชิกปัจจุบัน
ไตรรงค์ สินสืบผล (ขุนทอง) - คีย์บอร์ด, ร้องนำ, ร้องประสาน
นิธิวัต วรรณศิริ (จอม) - ร้องนำ, ร้องประสาน
ปริญญา ชีวินกุลปฐม (พอร์ท หรือ ริชาดาน พอร์ท) - กีต้าร์, เบส, ร้องนำ, ร้องประสาน
รมย์ชลี สมบูรณ์รัตนกูล (แยม) - ร้องนำ, ร้องประสาน
อดีตสมาชิก
ชฤต โยนกนาคพันธุ์ (โยนก) - ร้องนำ, กีต้าร์, ร้องประสาน
กล้วย - กลอง, ร้องนำ, ร้องประสาน
อุ๊ - เพอร์คัสชั่น, กลอง, ร้องนำ, ร้องประสาน
ประวัติ

วงไฟเย็นเริ่มต้นจากการเป็นสมาชิกวงท่าเสา นำโดย วัฒน์ วรรลยางกูร ร่วมแสดงดนตรีบนเวทีการเมืองฝ่ายซ้ายหลายครั้ง
วงไฟเย็นเปิดตัวใน พ.ศ. 2554 และร่วมกิจกรรมของแนวร่วมประชาธิปไตยต่อต้านเผด็จการแห่งชาติ โดยแสดงดนตรีสดบนเวที ตลอดจนแสดงตามเวทีเสวนาการเมือง หรืองานรำลึก เช่น กิจกรรมรำลึกวันครบรอบเหตุการณ์ 14 ตุลา ใน พ.ศ. 2556 วงถูกต่อต้านจากกลุ่มบุคคลจำนวนหนึ่งไม่ให้แสดงดนตรีในสถานที่ราชการ
หลังจากเกิดเหตุการณ์รัฐประหารในประเทศไทย พ.ศ. 2557 สมาชิกวงไฟเย็นส่วนหนึ่งถูกคำสั่งคณะรักษาความสงบแห่งชาติ ที่ 5/2557 ให้ไปรายงานตัว ทางวงจึงไม่ได้แสดงอีกในช่วงนี้ ศาลทหารออกหมายจับ นายวัฒน์ วรรลยางกูร นายไตรรงค์ สินสืบผล นายชฤต โยนกนาคพันธุ์ และนายนิธิวัต วรรณศิริ ฐานความผิดขัดคำสั่งให้ไปรายงานตัว ไฟเย็นได้ลี้ภัยทางการเมืองไปผลิตผลงานเพลงและรายการสตรีมต่อต้านเผด็จการทหารในแถบประเทศในภูมิภาคอาเซียน เมื่อปี พ.ศ. 2559 ไฟเย็นได้ทำเพลง ขันแดงแสลงใจ ที่ได้แปลงทำนองมาจาก โบว์แดงแสลงใจ ทำให้มีทั้งคนเห็นด้วยและไม่เห็นด้วยกับเนื้อหาเพลง ด้านพลโท ชัยณรงค์ ประกาศไล่ล่านักร้องหญิงในคลิปให้ได้ โดยถือว่าเป็นภัยทางความมั่นคงภายในประเทศชาติ
19 พฤษภาคม พ.ศ. 2562 กลุ่ม ACT4DEM นำโดยจรรยา ยิ้มประเสริฐ ได้ทำแคมเปญ #SaveFaiyen ล่าชื่อเรียกร้อง UNHCR และรัฐบาลลาว-ฝรั่งเศส ช่วยคุ้มครองให้สมาชิกวงออกไปจากพื้นที่เสี่ยง โดยแฮชแท็ก #SaveFaiyen ได้รับการพูดถึงจนติดเทรนด์อันดับหนึ่งบนทวิตเตอร์ในวันเดียวกัน ปัจจุบันได้ลี้ภัยไปประเทศฝรั่งเศส
5 มีนาคม พ.ศ. 2564 ศูนย์ทนายความเพื่อสิทธิมนุษยชนได้รับแจ้งว่าพอร์ทถูกจับกุมตัวที่บ้านพักในย่านอุดมสุข และถูกแจ้งข้อกล่าวหาตามประมวลกฎหมายอาญา มาตรา 112 และพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 จากการโพสต์เฟซบุ๊ก 3 โพสต์ ตั้งแต่เดือนกรกฎาคม 2559
ผลงาน > อัลบั้ม บทเพลง ปฏิวัติประชาธิปไตย (พ.ศ. 2556)

ในรูปแบบซีดี
แผ่นที่ 1
ทำไมไม่ให้ประกัน?
ไม่รักนะ ระวังติดคุก
ลุงสมชาย ป้าสมจิตร
นี่หรือเมืองสวรรค์
เสียงกระซิบจากสายลม
ตลก รธน และก๊วนวิบัติ
ผู้ยิ่งใหญ่
ทุนผูกขาดศักดินาเหนือรัฐ
ทหารจอมพล
แช่แข็ง
112 ไม่เป็นธรรม
จากใจเพื่อนถึงเพื่อน
เส้นทางประชาธิปไตย
โฆษณาพาจน
แผ่นที่ 2
ปลดปล่อย เปลี่ยนแปลง
ศักดินาใจดำ
เหงื่อหยดเดียว
ตายแล้วก็ตอบไม่ได้
จัดตั้งสภาหมู่บ้าน
ล้มเจ้า
รถติดขบวน
ยำใหญ่ไดโนเสาร์
ผู้ใหญ่ลี 2555
ประชาธิปไตยนามสกุลอันมี
รอวันเดือดแดง
ยอดวีรชน
ปลดปล่อยนักโทษการเมือง
โฆษณาพาจน
ในรูปแบบดิจิตอลดาวน์โหลด
ปลดปล่อย เปลี่ยนแปลง
ทำไมไม่ให้ประกัน?
ไม่รักนะ ระวังติดคุก
ลุงสมชาย ป้าสมจิตร
นี่หรือเมืองสวรรค์
ผู้ยิ่งใหญ่
รถติดขบวน
เหงื่อหยดเดียว
แช่แข็ง
ประชาธิปไตยนามสกุลอันมี
112 ไม่เป็นธรรม
ตลก รธน และก๊วนวิบัติ
ล้มเจ้า
ทหารจอมพล
รอวันเดือดแดง
ยอดวีรชน
ช่วยเพื่อน
ปลดปล่อยนักโทษการเมือง
ผลงาน > อัลบั้ม บทเพลงของมิตรสหายท่านหนึ่ง (พ.ศ. 2559)

ในรูปแบบซีดี และดิจิตอลดาวน์โหลด
บทเพลงของสามัญชน
Status Quo
ต้นมะขามสนามหลวง
ได้ยินผู้คนร้องเพลงไหม?
แองเตอร์นาซิอองนาล
The Last Letter
เพื่อนเอย
ฟ้าใหม่
สหาย
พอกันที
ศิษย์เก่าราชประสงค์
อหังการแห่งเสรีชน
แสงดาวแห่งศรัทธา
ผลงาน > อัลบั้ม บทเพลงสู่การเปลี่ยนแปลง (2011-2020) (พ.ศ. 2563)

ในรูปแบบดิจิตอลดาวน์โหลด
ปลดปล่อย เปลี่ยนแปลง
ทหารจอมพล
ไม่รักนะ ระวังติดคุก
ลุงสมชาย ป้าสมจิตร
รถติดขบวน
ล้มเจ้า
ผู้ยิ่งใหญ่
ใครฆ่าร.8
พอกันที
ได้ยินผู้คนร้องเพลงไหม?
บทเพลงของสามัญชน
แด่เธอผู้เป็นดวงใจและไฟฝัน
คนเสื้อดำ
พ่อ
ฟ้าใหม่
เราไปทำอะไร
ต้นมะขามสนามหลวง
The Last Letter
สหาย
สถาปนาอำนาจประชาชน
ชาวนาเฮี้ยน
รัฐบาลคนดี
พิษรัฐประหาร
จ้า
ฉากเดิม
ดีดีดี
13 ตุลา ตาสว่างทั่วแผ่นดิน
เสื่อม
ราชาหอย
..โชคดีที่มีคนไทย
แหวนแม่ นาฬิกาเพื่อน
ทวงคืน
ผลงาน > เพลงอื่นๆ

คืนประชาธิปไตยให้ประชาชน
วีรชนนวมทอง
ขันแดงแสลงใจ
พี่ตู่สั่งอุ้ม
7 สิงหา โหวตโน ไม่รับร่างโจร
ชูธงสหพันธรัฐไท
อองซานซูจี
ลูกทาส
112 Royal Pizza พิซซ่าเสี่ยงตาย
เล็กกับนันท์ มีสองพี่น้อง เล่นปืนในวัง
เพลงชาติไทย (เวอร์ชัน เยอรมัน)
แหล่งข้อมูลอื่น

ไฟเย็น ที่เฟซบุ๊ก
ไฟเย็น ที่ยูทูบ
เอเวอรีติงแฮสเชนจด์

"เอเวอรีติงแฮสเชนจด์" (อังกฤษ: Everything Has Changed) เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยนักร้องและนักแต่งเพลงชาวอังกฤษ เอ็ด ชีแรน จากอัลบั้มสตูดิโอที่สี่ของสวิฟต์ เรด (2012) เพลงนี้เปิดตัวเป็นซิงเกิลที่หกจากอัลบั้มเมื่อวันที่ 14 กรกฎาคม ค.ศ. 2013 โดยค่ายเพลงบิกมะชีนเรเคิดส์ มิวสิกวิดีโอเปิดตัวก่อนหน้าเมื่อวันที่ 6 มิถุนายน ค.ศ. 2013 เพลง "เอเวอรีติงแฮสเชนจด์" ผลิตโดยบุตช์ วอล์กเกอร์ เป็นแนวเพลงบัลลาดโฟล์กป็อปที่เน้นเสียงกีตาร์ บทประพันธ์เพลงพูดถึงความต้องการที่จะรู้จักคนรักใหม่ให้ดีขึ้น เพลงนี้ได้รับคำวิจารณ์ทั้งในแง่บวกและแง่ลบจากนักวิจารณ์เพลง ซึ่งต่างก็ชมเชยหรือวิจารณ์ด้านการผลิต
"เอเวอรีติงแฮสเชนจด์" สามารถขึ้นอันดับ 32 บนชาร์ตบิลบอร์ดฮอต 100 ของสหรัฐ และได้รับการรับรองระดับดับเบิลแพลตตินัมจากสมาคมผู้ประกอบกิจการเพลงของสหรัฐอเมริกา (RIAA) เพลงนี้ขึ้นถึงอันดับ 10 ในชาร์ตของไอร์แลนด์และสหราชอาณาจักรบ้านเกิดของชีแรน และได้รับการรับรองระดับแพลตตินัมในสหราชอาณาจักร สวิฟต์นำเพลงนี้ไปแสดงในรายชื่อเพลงของเดอะเรดทัวร์ (2013–2014) "เอเวอรีติงแฮสเชนจด์ (เทย์เลอร์เวอร์ชัน)" เวอร์ชันที่บันทึกเสียงใหม่ วางจำหน่ายเป็นส่วนหนึ่งของอัลบั้ม เรด (เทย์เลอร์เวอร์ชัน) ที่บันทึกเสียงใหม่ของสวิฟต์เมื่อวันที่ 12 พฤศจิกายน ค.ศ. 2021
รางวัล

| ปี | องค์กร | รางวัล/ผลงาน | ผล | อ้างอิง |
| --- | --- | --- | --- | --- |
| 2014 | BMI London Awards | เพลงที่ได้รับรางวัล | ชนะ |  |
| 2014 | Much Music Video Awards | วิดีโอสากลแห่งปี | เสนอชื่อเข้าชิง |  |
| 2014 | Radio Disney Music Awards | ผลงานที่ขับร้องร่วมกันยอดเยี่ยม | ชนะ |  |
| 2015 | BMI Awards | เพลงที่ได้รับรางวัล | ชนะ |  |
| 2015 | BMI Awards | การจำหน่ายแห่งปี | ชนะ |  |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 3× Platinum | 210,000‡ |
| Brazil (Pro-Música Brasil) | Platinum | 60,000‡ |
| New Zealand (RMNZ) | Platinum | 15,000* |
| United Kingdom (BPI) | Platinum | 600,000‡ |
| United States (RIAA) | 2× Platinum | 2,000,000‡ |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| สหราชอาณาจักร | 14 กรกฎาคม 2013 | วิทยุฮิตร่วมสมัย | ต้นฉบับ | บิกมะชีน เมอร์คิวรี |  |
| สหรัฐ | 16 กรกฎาคม 2013 | วิทยุฮิตร่วมสมัย | ต้นฉบับ | บิกมะชีน รีพับลิก |  |
| สหรัฐ | 23 กรกฎาคม 2013 | ดิจิทัลดาวน์โหลด | รีมิกซ์ | บิกมะชีน |  |
| สหราชอาณาจักร | 30 กรกฎาคม 2013 | ดิจิทัลดาวน์โหลด | รีมิกซ์ | บิกมะชีน |  |
บาสกิน รอบบินส์

| --- | --- |

ประเภท: บริษัทย่อย
อุตสาหกรรม: อาหารและเครื่องดื่ม
ก่อตั้ง: 1945; 80 ปีที่แล้ว (1945)
ผู้ก่อตั้ง: เบิร์ต บาสกิน ไอร์ฟ รอบบินส์
สำนักงานใหญ่: แคนตัน รัฐแมสซาชูเซตส์
จำนวนที่ตั้ง: 7,700 แห่ง
พื้นที่ให้บริการ: ทั่วโลก
บุคลากรหลัก: ไนเจล ทราวิส (ประธานและประธานเจ้าหน้าที่บริหาร)
ผลิตภัณฑ์: ไอศกรีม อาหารแช่แข็ง เค้กไอศกรีม
บาสกิน รอบบินส์ (อังกฤษ: Baskin-Robbins) เป็นเครือร้านไอศกรีมและร้านเค้กสัญชาติอเมริกันที่มีเจ้าของคือ Inspired Brands บาสกิน รอบบินส์ปัจจุบันมีสำนักงานใหญ่ตั้งอยู่ในแคนตัน รัฐแมสซาชูเซตส์ ก่อตั้งขึ้นในปี ค.ศ. 1945 โดยเบิร์ต บาสกินและไอร์ฟ รอบบินส์ ในเมืองเกล็นเดล รัฐแคลิฟอร์เนีย
นักกีฬาโอลิมปิกเฉพาะบุคคลในโอลิมปิกฤดูร้อน 2000

| นักกีฬาโอลิมปิกเฉพาะบุคคล ในโอลิมปิกฤดูร้อน 2000 |
| --- | --- |
นักกีฬาติมอร์ตะวันออกแข่งขันภายใต้ธงโอลิมปิก
รหัสประเทศ: IOA
ณ ซิดนีย์, ประเทศออสเตรเลีย 15 กันยายน – 1 ตุลาคม ค.ศ. 2000
นักกีฬา: 4 คน  ใน 3 ชนิดกีฬา
การเข้าร่วมแข่งขันโอลิมปิกฤดูร้อน
1992 1996 2000 2004–2008 2012 2016 2020 2024
การเข้าร่วมในนามของชาติอื่น
 ติมอร์-เลสเต (2004–)
นักกีฬาโอลิมปิกเฉพาะบุคคล (อังกฤษ: Individual Olympic Athletes) เข้าร่วมแข่งขันกีฬาโอลิมปิกฤดูร้อนครั้งที่ 27 ค.ศ. 2000 (พ.ศ. 2543) ที่นครซิดนีย์ของออสเตรเลีย ระหว่างวันที่ 15 กันยายน – 1 ตุลาคม พ.ศ. 2543
ผลการแข่งขัน

| กีฬา | รายการ | นักกีฬา | ผล |
| --- | --- | --- | --- |
|  Athletics | Men's marathon | Calisto da Costa | Final: 2:33:11 (→ 71st place) |
|  Athletics | Women's marathon | Aguida Amaral | Final: 3:10:55 (→ 43rd place) |
|  Boxing | Men's lightweight | Victor Ramos | Round 1: lost to  Raymond Narh (GHA) (did not advance) |
คณะผู้แทนทางทูตของประเทศกัมพูชา

สถานทูตกัมพูชาในกรุงเบอร์ลิน
สถานทูตกัมพูชาในกรุงวอร์ซอ
สถานทูตกัมพูชาในกรุงปักกิ่ง
สถานทูตและสถานกงสุลกัมพูชาในประเทศต่าง ๆ
ยุโรป

เบลเยียม
บรัสเซลส์ (สถานเอกอัครราชทูต)
ฝรั่งเศส
ปารีส (สถานเอกอัครราชทูต)
เยอรมนี
เบอร์ลิน (สถานเอกอัครราชทูต)
โปแลนด์
วอร์ซอ (สถานเอกอัครราชทูต)
รัสเซีย
มอสโก (สถานเอกอัครราชทูต)
สหราชอาณาจักร
ลอนดอน (สถานเอกอัครราชทูต)
อเมริกาเหนือ

คิวบา
ฮาวานา (สถานเอกอัครราชทูต)
สหรัฐอเมริกา
วอชิงตัน ดี.ซี. (สถานเอกอัครราชทูต)
เอเชีย

บรูไน
บันดาร์เซอรีเบอกาวัน (สถานเอกอัครราชทูต)
จีน
ปักกิ่ง (สถานเอกอัครราชทูต)
กวางโจว (สถานกงสุลใหญ่)
ฮ่องกง (สถานกงสุลใหญ่)
เซี่ยงไฮ้ (สถานกงสุลใหญ่)
ฉงชิ่ง (สถานกงสุลใหญ่)
อินเดีย
นิวเดลี (สถานเอกอัครราชทูต)
อินโดนีเซีย
จาการ์ตา (สถานเอกอัครราชทูต)
ญี่ปุ่น
โตเกียว (สถานเอกอัครราชทูต)
เกาหลีเหนือ
เปียงยาง (สถานเอกอัครราชทูต)
เกาหลีใต้
โซล (สถานเอกอัครราชทูต)
ลาว
เวียงจันทน์ (สถานเอกอัครราชทูต)
มาเลเซีย
กัวลาลัมเปอร์ (สถานเอกอัครราชทูต)
พม่า
ย่างกุ้ง (สถานเอกอัครราชทูต)
ฟิลิปปินส์
มะนิลา (สถานเอกอัครราชทูต)
สิงคโปร์
สิงคโปร์ (สถานเอกอัครราชทูต)
ไทย
กรุงเทพ (สถานเอกอัครราชทูต)
อรัญประเทศ (สถานกงสุลใหญ่)
เวียดนาม
ฮานอย (สถานเอกอัครราชทูต)
นครโฮจิมินห์ (สถานกงสุลใหญ่)
โอเชียเนีย

ออสเตรเลีย
แคนเบอร์รา (สถานเอกอัครราชทูต)
อื่น ๆ

บรัสเซลส์ (คณะผู้แทน ณ สหภาพยุโรป)
เจนีวา (คณะผู้แทนถาวร ณ สหประชาชาติ และองค์กรต่างๆ)
นครนิวยอร์ก (คณะผู้แทนถาวร ณ สหประชาชาติ)
ปารีส (คณะผู้แทนถาวร ณ องค์การยูเนสโก)
มาสด้า อเซลา

| มาสด้า 3 |
| --- | --- |

ภาพรวม
บริษัทผู้ผลิต: มาสด้า
เรียกอีกชื่อ: มาสด้า อเซล่า (ญี่ปุ่นและจีน, 2546–2562)
เริ่มผลิตเมื่อ: 2546–ปัจจุบัน​
ตัวถังและช่วงล่าง
ประเภท: รถยนต์นั่งขนาดเล็ก
รูปแบบตัวถัง: 5 ประตู แฮทช์แบ็ก 4 ประตู เก๋งทั่วไป
โครงสร้าง: เครื่องวางหน้า, ขับเคลื่อนล้อหน้า เครื่องวางหน้า, ขับเคลื่อนสี่ล้อ
ระยะเหตุการณ์
รุ่นก่อนหน้า: มาสด้า แฟมิเลีย / 323
มาสด้า อเซลา (อังกฤษ: Mazda Axela) หรือเรียกว่า มาสด้า 3 (อังกฤษ: Mazda 3) เป็นรถยนต์นั่งขนาดเล็ก ที่ผลิตโดยบริษัทมาสด้า ซึ่งปัจจุบันเป็นที่รู้จักเป็นอย่างมากและประสบความสำเร็จไปทั่วโลก รวมถึงประเทศไทย เริ่มผลิตครั้งแรกเมื่อปี พ.ศ. 2546 โดยมาทดแทนมาสด้า แฟมิเลีย ซึ่งเริ่มผลิตมาตั้งแต่ พ.ศ. 2506 (หรือที่คนไทยรู้จักในชื่อ มาสด้า 323) เนื่องจากแนวทางการทำตลาดรถยนต์เปลี่ยนแปลงไปตามยุคสมัย จึงได้มีการผลิตมาสด้า 3 ออกมาทดแทน และได้แตกแขนงรุ่นย่อยออกมาก็คือ มาสด้าสปีด 3 (อังกฤษ: Mazdaspeed 3) อีกด้วย
รุ่นที่ 1 (BK; พ.ศ. 2546-2552)

มาสด้า อเซลา รุ่นที่ 1 ผลิตระหว่างปี พ.ศ. 2546-2552 ในรุ่นนี้จะมีเครื่องยนต์ขนาด 1.4 ,1.5 ,1.6 ,2.0 และ 2.3 ลิตร และมีเกียร์ธรรมดา 5 สปีด ,เกียร์ธรรมดา 6 สปีด ,เกียร์อัตโนมัติ 4 สปีด และเกียร์อัตโนมัติ 5 สปีด โดยมีการออกแบบร่วมกับ ฟอร์ด โฟกัส และวอลโว่ S40 และได้ใช้แพลทฟอร์ม BK ในการออกแบบ
รุ่นนี้ มีการประกอบในประเทศเพียง 7 ประเทศเท่านั้น โดยมีการประกอบที่ญี่ปุ่น ,จีน ,ไต้หวัน ,ฟิลิปปินส์ ,โคลัมเบีย ,อเมริกาใต้ และซิมบับเว นอกจากนี้ ในรุ่นนี้ ได้มีการแตกแขนงรุ่นสปอร์ตออกมา คือ มาสด้า สปีด 3 สำหรับใช้ในการแข่งรถเช่นกัน
ในประเทศไทย เปิดตัวรุ่นนี้เมื่อ เดือนพฤศจิกายน พ.ศ. 2547 ผลิตที่โรงงาน Auto Alliance factory จ.ระยอง และสร้างปรากฏการณ์การจองและส่งมอบรถข้ามปี เนื่องจากมีลูกค้าสั่งจองจำนวนมาก ในประเทศไทยรุ่นที่จำหน่ายจะเป็นเครื่องยนต์ 1.6 และ 2.0 ลิตร ตัวท๊อปให้ออฟชั่นซันรูฟและราคาเริ่มต้นที่ 779,000 บาท ถึง 1,049,000 บาท ทำให้หลังจากเปิดตัวเพียงสัปดาห์เดียวมียอดจองกว่า 3,000 คัน จนเกิดกระแส มาสด้า3 ฟีเวอร์ และเป็นรถสปอร์ตซีดานที่กวาดรางวัลต่างๆ ถึง 32 รางวัลจากทั่วโลก โดยรุ่นนี้เริ่มจำหน่ายระหว่างปี พ.ศ. 2547-2554
รุ่นที่ 1 (BK; พ.ศ. 2546-2552) > รุ่นปรับโฉม

ถึงแม้ว่า Mazda 3 / Axela รุ่นใหม่ จะเปิดตัวออกสู่ตลาดโลกมาแล้ว ตั้งแต่ปี 2009 ที่ผ่านมา อย่างไรก็ตาม ในเมื่อ การเตรียมพร้อม เพื่อนำรถรุ่นใหม่ มาตั้งสายการผลิตในเมืองไทย ยังไม่เสร็จสิ้นจนกว่าจะถึงช่วงต้นปีหน้า ดังนั้น ในช่วงระหว่าง รอการมาถึงของ Mazda 3 ใหม่ ทาง Mazda Sales Thailand ก็เลยตัดสินใจ กระตุ้นตลาดกันอีกครั้ง ด้วยรุ่นปรับโฉม ของ Mazda 3 รุ่นปัจจุบันกันอีกครั้ง ซึ่งคาดว่าน่าจะเป็นครั้งสุดท้ายสำหรับรถรุ่นนี้ กันเสียที
ไม่มาเดี่ยวแต่มาคู่ ส่ง Mazda 3 Move Series ก่อนที่โฉมปัจจุบันจะปลดระวางช่วงปลายปี 2010 จึงขอกระตุ้นตลาดด้วย Microchange เปลี่ยนเล็กน้อยตกแต่งสปอร์ตรอบคันก่อนสิ้นอายุขัยประกอบด้วยรุ่น
1.6 ลิตร แฮทช์แบค i-Move เต็มๆว่า Intelligent-Move ตกแต่งรอบคันด้วยสปอยเลอร์และสเกิร์ต ไฟตัดหมอกทรง Angola Shape เซ็นเซอร์ถอยหลัง 4 จุด ปลายท่อสแตนเลสทรงรี มี 3 สีให้เลือก สีขาวไดมอนด์ไวท์ สีดำแพนเธอร์แบล็กเมทัลลิค และสีเงินมูนดัสซิลเวอร์ จำนวนจำกัด 200 คัน ตั้งราคาไม่แพงนักที่ 897,000 บาท คุ้มกว่าไปซื้อรถสแตนดาร์ดแล้วมาตกแต่งเอง
2.0 ลิตร แฮทช์แบค S-Move ชื่อเต็มว่า Sport-Move แต่งรอบคันสไตล์ MPS ตัวแรงของเมืองนอก มีเซ็นเซอร์ 4 จุด แต่เพิ่มเครื่องเล่น DVD จอสัมผัส 7 นิ้ว พร้อมระบบ GPS Navigator รองรับ Bluetooth,USB,iPod,SD Card,DVD/CD/MP3/MP4 ตัวรถให้เลือกสองสีคือ สีขาวไดมอนด์ไวท์และสีดำแพนเธอร์แบล๊กเมทัลลิค จำกัดจำนวนแค่ 100 คัน ราคา 1,110,000 บาท
รุ่น เครื่องยนต์ ราคาจำหน่าย (รุ่นปรับโฉม)
Mazda3 Groove MZR 1,600cc. 755,000 บาท
Mazda3 Spirit MZR 1,600cc 830,000 บาท
Mazda3 Sport เบาะหนัง MZR 1,600cc. 857,000 บาท
Mazda3 Maxx MZR 2,000cc. 966,000 บาท
Mazda3 Maxx Sport S/R MZR 2,000cc 1,035,000 บาท
ต้นปี 2011 กันเลยทีเดียว เพื่อไม่ให้ โชว์รูม มาสด้าทั่วประเทศเงียบเหงาเกินไป มาสด้า เซลส์ (ประเทศไทย) ก็เลย ปล่อย Mazda 3 รุ่นพิเศษทั้ง รุ่น “Life” และรุ่น “Play” เมื่อ 23 กันยายน 2009 คราวนี้ มีทั้งรุ่นซีดาน 4 ประตู และรุ่นแฮ็ทช์แบ็ค 5 ประตู ตกแต่งสไตล์สปอร์ต เสริมอุปกรณ์ตกแต่ง เพิ่มความคุ้มค่าถึง 2 รุ่นพิเศษภายใต้ชื่อ “Life”  เครื่องยนต์ 1.6 ลิตร และ “Play” เครื่องยนต์ 2.0 ลิตร พร้อมติดตั้งเครื่องเล่น DVD ทัชสกรีน พร้อมระบบนำทาง GPS หรือเนวิเกเตอร์จากโรงงานทุกรุ่น!! ราคาเริ่มเพียง 872,000 บาทเท่านั้น